Der er i disse dage breve fra SKAT på vej til godt 2900 nordjyske erhvervsdrivende. De har ikke afleveret deres selvangivelser for 2010, selv om fristen udløb den 10. juli i år. På landsplan mangler cirka 34.000 erhvervsdrivende at indsende deres selvangivelser. - Selv om fristen er udløbet, så er der pligt til at selvangive, og det kan få konsekvenser at lade være. Det er nemlig sådan, at SKAT kan fastsætte skatten på grund af et skøn, og den erhvervsdrivende kan i yderste konsekvens blive pålagt daglige bøder, indtil selvangivelsen er modtaget, siger Kaj Mathiassen, der er afdelingsleder for SKAT Nordjylland. De 2900 svarer til cirka fem procent af de nordjyske erhvervsdrivende.

Opsummering:
Godt 2900 nordjyske erhvervsdrivende har endnu ikke afleveret deres selvangivelser for 2010, selv om selvangivelsesfristelsen er overskredet.